CELEX: E2010P0006
Language: et
Date: 2010-06-15 00:00:00
Title: Hagi, mille Reassur Aktiengesellschaft esitas 15. juunil 2010 EFTA järelevalveameti vastu (Kohtuasi E-6/10)

2.9.2010   
            
            
               ET
            
            
               Euroopa Liidu Teataja
            
            
               C 237/19
            
         Hagi, mille Reassur Aktiengesellschaft esitas 15. juunil 2010 EFTA järelevalveameti vastu
   (Kohtuasi E-6/10)
   2010/C 237/03
   Reassur Aktiengesellschaft, Aeulestrasse 5, 9490 Vaduz, LIECHTENSTEIN, keda esindavad Ulrich Soltész ja Philipp Melcher, on algatanud 15. juunil 2010 EFTA kohtus hagi EFTA järelevalveameti vastu.
   Reassur Aktiengesellschaft taotleb, et kohus:
   
               1)
            
            
               tühistaks täielikult EFTA järelevalveameti 24. märtsi 2010. aasta otsuse nr 97/10/COL, mis käsitleb allutatud kindlustusandjate maksustamist vastavalt Liechtensteini maksuseadusele;
            
         
               2)
            
            
               tühistaks EFTA järelevalveameti 24. märtsi 2010. aasta otsuse nr 97/10/COL (mis käsitleb allutatud kindlustusandjate maksustamist vastavalt Liechtensteini maksuseadusele) artikli 3 vähemalt selles ulatuses, mis on seotud enne 31. märtsi 2009 esitatud tagasimaksekorraldustega,
               ning
            
         
               3)
            
            
               kohustaks EFTA järelevalveametit kandma menetluskulud.
            
         
      Õiguslik ja faktiline taust ning hagi toetuseks esitatud asjaolud
   
   
               —
            
            
               Hageja on Schindleri grupi edasikindlustaja, kes tegeleb ainult Schindleri gruppi kuuluvate ettevõtete teatavat liiki riskide kindlustamisega.
            
         
               —
            
            
               Hageja väidab, et kuna (edasi)kindlustajad katavad riske, millele kommertskindlustusseltsid tavaliselt kindlustuskatet ei paku, ja kuna nende tegevus piirdub grupisisese riskikatte pakkumisega, ei ole nad aktiivsed turul, kus on konkurents teiste turul tegutsejatega. Seetõttu ei osale nad majandustegevuses ega kvalifitseeru ettevõtjatena. Järelikult ei ole (edasi)kindlustusandjate maksustamine vastavalt Liechtensteini maksuseaduse sätetele kahjustanud konkurentsi ega EMP-sisest kaubandust. Vaidlusalused maksusätted ei ole selektiivsed ning seepärast ei ole nende puhul tegemist riigiabiga.
            
         
               —
            
            
               Hageja väidab, et EFTA järelevalveamet:
               
                           —
                        
                        
                           eksis õigusvastase abi suhtes kohaldatava menetluse valikul ja tagasimakseotsuse vastuvõtmisel;
                        
                     
                           —
                        
                        
                           rikkus õiguspärase ootuse põhimõtet, nõudes tagasimakset 6. novembrist 2001 kuni vähemalt 31. märtsini 2009 jääva ajavahemiku eest.